Nganbe Nganbe haluaa todistaa taitonsa Vepsussa ja jatkaa kovaa työntekoa uransa ja joukkueensa eteen, kertoo Vaasan Palloseura.

VPS on vuonna 1988 syntyneen kamerunilaisen neljäs seura Suomessa. Nganbe Nganbe solmi 1+1 -vuotisen sopimuksen Vepsun kanssa.

Hyökkäävässä roolissa viihtyvä Nganbe Nganbe tuli Suomeen ensimmäistä kertaa keväällä 2010 siirtyessään AC Oulun joukkueeseen. Debyyttikaudellaan Veikkausliigassa kamerunilainen pelasi 20 ottelua. Miehellä on kokemusta Veikkausliigasta myös viime kevään lainapestiltä FC Lahdesta.

Nganbe Nganbe itse on innoissaan siirtymisestään Raitaan.

– Olen todella onnellinen ja iloinen siitä, että olen nyt VPS:n pelaaja. Uskon, että pystyn kehittymään täällä jalkapalloilijana vielä entisestään ja saamaan lisää laatua peliini. Haluan vakuuttaa kaikille, että olen hyvä pelaaja.